Bydd y Cynllun Datblygu Lleol yn nodi tir a fydd yn ateb anghenion datblygu'r Awdurdod Parc Cenedlaethol, gan gynnwys cynigion ar gyfer tai, cyflogaeth, manwerthu a chyfleusterau cymunedol.

**Mae'r awdurdod trwy hyn yn gwahodd unrhyw un i gynnig safleoedd y maent am iddynt gael eu hystyried ar gyfer eu cynnwys yn y Cynllun Datblygu Lleol.**

Gall y safleoedd fod yn rhai datblygedig neu'n annatblygedig ar hyn o bryd a, lle mae safle yn cael ei gynnig ar gyfer defnydd preswyl yn unig, y trothwy ar gyfer cyflwyno safle ymgeisiol yw 3 annedd neu fwy. Nid oes trothwy isaf ar gyfer cyflwyno safleoedd ar gyfer unrhyw ddefnydd tir arall.

Er nad oes unrhyw warant y bydd y safleoedd awgrymedig yn ystod y cam hwn yn cael eu cynnwys yn y Cynllun Datblygu Lleol, mae cyflwyno safleoedd ymgeisiol yn galluogi'r awdurdod i ganfod pa dir sydd ar gael i’w ddatblygu yn ystod cyfnod y cynllun. Bydd pob safle ymgeisiol yn cael ei ystyried yn ôl ei deilyngdod ei hun a bydd yn cael ei asesu yn ôl meini prawf a osodir.

Bydd pob safle ymgeisiol a dderbynnir gan yr awdurdod yn cael ei gynnwys ar gofrestr o safleoedd a fydd ar gael i'w harchwilio ym mhencadlys y Parc Cenedlaethol yn Aberhonddu, a bydd yn cael ei lanlwytho ar wefan yr awdurdod.

Os hoffech enwebu safle i'w ystyried ar gyfer ei gynnwys yn y Cynllun Datblygu Lleol, cyflwynwch

* **ffurflen safle ymgeisiol** (isod) sydd wedi'i chwblhau a
* **map sy'n seiliedig ar rai'r Arolwg Ordnans**, ar raddfa isaf o 1:2500, sy’n amlinellu'r tir i’w ystyried mewn COCH.

**Dylid anfon pob ffurflen safle ymgeisiol sydd wedi'i chwblhau at:**

Strategaeth a Pholisi, Awdurdod Parc Cenedlaethol Bannau Brycheiniog, Plas y Ffynnon, Ffordd Cambrian, Aberhonddu, Powys, LD3 7HP.

Fel arall, anfonwch gopïau electronig o'r cyflwyniad i strategy@beacons-npa.gov.uk

Y dyddiad cau ar gyfer ceisiadau yw hanner nos, **7 Ionawr 2019**.

Nodwch, **ni ellir** trin yr wybodaeth a ddarperir yn gyfrinachol a bydd pob safle ymgeisiol a gyflwynir ar gael i'w archwilio gan y cyhoedd.

|  |
| --- |
| **MANYLION CYSWLLT** |
| Enw: Cyfeiriad:  Cod post: Rhif ffôn: Cyfeiriad e-bost:  |
| **MANYLION CYSWLLT YR ASIANT (OS YN BERTHNASOL)**  |
| Enw: Cyfeiriad: Cod post: Rhif ffôn:Cyfeiriad e-bost: |
| **MANYLION Y SAFLE:**  |
| Enw:Cyfeiriad:  Cod post:Cyfeirnod grid:  Maint y safle (ha):Maes glas (ha): (gros/net)Tir llwyd (ha): (gros/net)Defnydd presennol y safle:Defnydd arfaethedig:Statws cynllunio presennol (os yw'n hysbys):Lleoliad (wedi'i amlinellu'n goch ar gynllun Arolwg Ordnans atodol): |
| **MATERION SY’N YMWNEUD AG ADDASRWYDD Y SAFLE**  |
| Cwestiwn | Oes / Ydy | Nac oes / Nac ydy | Sylwadau / manylion pellach / lliniaru arfaethedig  |
| Oes gan y safle unrhyw gyfyngiadau ffisegol hysbys (e.e. topograffi, mynediad, llethr serth, gorchudd llystyfiant ac ati)?  |  |  |  |
| A yw'r safle wedi'i leoli o fewn parth perygl llifogydd C1 neu C2?   |  |  |  |
| A yw'r safle hwn yn cael ei effeithio gan ddefnyddiau 'cymydog gwael' hysbys (e.e. llinellau pŵer, llinellau rheilffordd, priffyrdd mawr, diwydiant trwm)?  |  |  |  |
| A yw'n bosibl fod y safle yn llygredig?  |  |  |  |
| A yw'r safle yn ddarostyngedig i unrhyw gyfyngiadau allweddol hysbys eraill?  |  |  |  |
| Unrhyw nodiadau ychwanegol ynglŷn ag addasrwydd y safle:    |
| Gellir parhau ag unrhyw wybodaeth ychwanegol i gefnogi'r cyflwyniad ar daflen atodol os oes angen.Diolch am eich cydweithrediad cynnar yn y broses. **Dychwelwch at:** Strategaeth a Pholisi, Awdurdod Parc Cenedlaethol Bannau Brycheiniog, Plas y Ffynnon, Ffordd Cambrian, Aberhonddu, Powys, LD3 7HP.Fel arall, anfonwch gopïau electronig o'r cyflwyniad i strategy@beacons-npa.gov.uk.  |